./data/phi0914/phi00131/phi0914.phi00131.perseus-lat1.xml
Minucii praetoris, cui Bruttii provincia erat: pecuniam Locris ex       Proserpinae thensauris nocte clam sublatam, nec, ad quos pertineat facinus,       vestigia ulla extare   indigne passus senatus       non cessari ab sacrilegiis, et ne Pleminium quidem, tam clarum recensque noxae       simul ac poenae exemplum, homines deterrere  C Aurelio consuli negotium datum, ut ad praetorem in Bruttios scriberet       senatui placere, quaestionem de expilatis thensauris eodem exemplo haberi, quo           M Pomponius praetor triennio ante habuisset;  quae inventa pecunia esset, reponi; si       quo minus inventum foret, expleri, ac piacularia, si videretur, sicut ante       pontifices censuissent,  fieri   curam expiandae violationis       eius templi prodigia etiam sub idem tempus pluribus locis nuntiata accenderunt        in Lucanis caelum arsisse adferebant, Priverni sereno per diem totum rubrum       solem fuisse, Lanuvi in templo Sospitae Iunonis nocte strepitum ingentem       exortum   iam animalium obsceni fetus pluribus       locis nuntiabantur: in Sabinis incertus infans natus, masculus an femina esset,       alter sedecim iam annorum item ambiguo sexu inventus;  Frusinone agnus cum suillo capite, Sinuessae porcus cum capite       humano natus, in Lucanis in agro publico eculeus cum quinque pedibus   foeda omnia et deformia errantisque in alienos fetus       naturae visa; ante omnia abominati semimares iussique in mare extemplo       deportari, sicut proxime C ClaudioM Livio consulibus deportatus similis prodigii fetus erat   nihilo minus decemviros adire libros       de portento eo iusserunt  decemviri ex libris res divinas easdem, quae proxime       secundum id prodigium factae essent, imperarunt  carmen praeterea ab ter novenis       virginibus cani per urbem iusserunt donumque Iunoni reginae ferri   ea uti fierent, C Aurelius consul ex decemvirorum responso curavit   carmen, sicut patrum memoria Livius, ita tum condidit P LiciniusTegula